Document ID: 32003R1494

Komisijas Regula (EK) Nr. 1494/2003
(2003. gada 25. augusts),
ar ko nosaka iepirkuma cenu 2003./04. gadā, kas glabājumu aģentūrām jāpiemēro nepārstrādātām rozīnēm un nepārstrādātām žāvētām vīģēm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2201/96 par augļu un dārzeņu pārstrādes produktu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 453/2002 [2], un jo īpaši tās 9. panta 8. punktu,
tā kā:
(1) Kritēriji to cenu noteikšanai, par kādām glabājumu aģentūras iepērk nepārstrādātas žāvētas vīģes, ir noteikti Regulas (EK) Nr. 2201/96 9. panta 2. punktā, un nosacījumi, ar kādiem glabājumu aģentūras iepērk un pārvalda produktus, ir noteikti Komisijas 1999. gada 23. jūlija Regulā (EK) Nr. 1622/1999, kas nosaka sīki izstrādātus piemērošanas noteikumus Padomes Regulai (EK) Nr. 2201/96 attiecībā uz nepārstrādātu rozīņu un nepārstrādātu žāvētu vīģu uzglabāšanas sistēmu [3]. Tādēļ iepirkuma cenas 2003./04. tirdzniecības gadā rozīnēm jānosaka, pamatojoties uz pasaules cenu attīstību, un žāvētām vīģēm - pamatojoties uz minimālo cenu, kas paredzēta Komisijas 2003. gada 18. augusta Regulā(EK) Nr. 1459/2003, ar ko nosaka minimālo cenu, kas 2003./2004. tirdzniecības gadā jāmaksā ražotājiem par nepārstrādātām žāvētām vīģēm, kā arī ražošanas atbalsta apjomu par žāvētām vīģēm [4].
(2) Šajā regulā paredzētie pasākumi ir saskaņā ar Augļu un dārzeņu pārstrādes produktu pārvaldības komitejas atzinumu,
IR PIEŅĒMUSI ŠO REGULU.
1. pants
Attiecībā uz 2003./04. tirdzniecības gadu Regulas (EK) Nr. 2201/96 9. panta 2. punktā minētā iepirkuma cena ir:
- EUR 378,54 par nepārstrādātu rozīņu neto tonnu,
- EUR 542,70 par nepārstrādātu žāvētu vīģu neto tonnu.
2. pants
Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 25. augustā

Labels: 2
17
19
6